cyanic-selkie/wikianc huggingface dataset:
চুয়াডাঙ্গা
ইতিহাস
গ্রিক ঐতিহাসিকদের মতে এ এলাকাতেই বিখ্যাত গঙ্গারিডাই রাজ্য অবস্থিত ছিল। গাঙ্গেয় নামক একটি শহরও এ চুয়াডাঙ্গায় অবস্থিত ছিল বলে শোনা যায়। চুয়াডাঙ্গার নামকরণ সম্পর্কে কথিত আছে যে, এখানকার মল্লিক বংশের আদিপুরুষ চুঙ্গো মল্লিকের (ওরফে চুয়া মালিক) নামে এ জায়গার নাম চুয়াডাঙ্গা হয়েছে। ১৭৪০ খ্রিষ্টাব্দের দিকে চুঙ্গো মল্লিক তার স্ত্রী, তিন ছেলে ও এক মেয়েকে নিয়ে ভারতের নদীয়া ও মুর্শিদাবাদ জেলার সীমানার ইটেবাড়ি-মহারাজপুর গ্রাম থেকে মাথাভাঙ্গা নদীপথে এখানে এসে প্রথম বসতি গড়েন। ১৭৯৭ সালের এক রেকর্ডে এ জায়গার নাম চুঙ্গোডাঙ্গা উল্লেখ রয়েছে। ফারসি থেকে ইংরেজিতে অনুবাদ করার সময় উচ্চারণের বিকৃতির কারণে বর্তমান চুয়াডাঙ্গা নামটা এসেছে। চুয়াডাঙ্গা নামকরণের আরও দুটি সম্ভাব্য কারণ প্রচলিত আছে। চুয়া < চয়া চুয়াডাঙ্গা হয়েছে। চুয়াডাঙ্গার নামকরণ সম্পর্কে আরেক জায়গায় কথিত আছে যে, এই অঞ্চল খুবই পরিষ্কার ছিল এক সময়ে। এই অঞ্চলের লোক পরিষ্কারকে বলতেন চুয়া এবং স্থানকে বলত ডাঙ্গা । অতএব, পরিষ্কারস্থান >চুয়াডাঙ্গা। তবে উপরের দুটি কারণ ই সর্বাধিক গ্রহণযোগ্য।
১৯৬০ সালে চুয়াডাঙ্গা পৌরসভা গঠিত হলে এর কার্যক্রম শুরু হয় ১৯৭২ সালে।
প্রশাসন
চুয়াডাঙ্গা পৌরসভা একজন মেয়র এবং ১২ জন কাউন্সিলর এবং ৩ জন মহিলা কাউন্সিলর দ্বারা গঠিত। প্রতিটি কাউন্সিলর শহরের একটি করে ওয়ার্ডের প্রতিনিধিত্ব করেন। তারা সবাই জনগণের ভোটে সরাসরি নির্বাচিত।
জনসংখ্যা
২০১১ সালের আদমশুমারী অনুযায়ী চুয়াডাঙ্গা শহরের মোট জনসংখ্যা ১২৮,৮৬৫ জন। যার মধ্যে ৬৪,৪২১ জন পুরুষ এবং ৬৪,৪৪৪ জন মহিলা। এ বিপুল পরিমাণ জনসংখ্যা ৩০,৯২৭টি খানায় বাস করে। ২০০১ সালের এর জনসংখ্যা ছিল ১১৩,৯২৮জন। জনসংখ্যার ঘনত্ব প্রতি বর্গ কিলোমিটারে ১৮৬৭ জন লোক বসবাস করে। লিঙ্গ অনুপাত প্রতি ১০০০ জন পুরুষের বিপরীতে ১০০০ জন নারী রয়েছে এবং সাক্ষরতার হার ১০০% (৭ বছরের ঊর্ধ্বে)। যার কারণে এটি বাংলাদেশে প্রথম নিরক্ষরমুক্ত শহর ।
বিনীত (অভিনেতা)
বিনীত হচ্ছেন ভারতের একজন চলচ্চিত্র অভিনেতা যিনি মূলত তামিল এবং মালয়ালম ভাষার চলচ্চিত্রে কাজ করেছেন; এছাড়াও তিনি কিছু কিছু তেলুগু, কন্নড় এবং হিন্দি ভাষার চলচ্চিত্রেও কাজ করেছেন।
পূর্ব জীবন
বিনীত জন্মগ্রহণ করেন ১৯৬৯ সালে থলসেরীতে, তার বাবার নাম ছিলো কে. টি. রাধাকৃষ্ণ এবং মার নাম ছিলো পি. কে. শান্তাকুমারী; কবিতা নামের এক বোন আছে বিনীতের। বিনীত তামিল এবং মালয়ালম দুটি ভাষাতেই দক্ষতা অর্জন করেন ছোটো বেলা থেকেই কারণ তার বাবা মালয়ালম হলেও মা ছিলেন তামিল, বিনীত উটির গুড শেফার্ড ইন্টারন্যাশনাল স্কুল এবং থলসেরীর সেন্ট জোসেফ হাইয়ার সেকেন্ডারী স্কুলে পড়েছিলেন। ১৯৯১ সালে তিনি মাদ্রাজ-এর (এখন চেন্নাই) 'দি নিউ কলেজ' থেকে ব্যাচেলর অব কমার্স পাশ করেন।
বিনীত ছিলেন রামচন্দ্র নায়ারের ভাতিজা, যিনি অভিনেত্রী পদ্মিনীর স্বামী ছিলেন। পদ্মিনী এবং রাগিনী বিনীতের বাবামাকে নৃত্য প্রশিক্ষণ বিদ্যালয়ে পাঠানোর জন্য বলেছিলেন। বিনীত চলচ্চিত্র অভিনেত্রী শোভনার মামাত ভাই হন, কৃষ্ণও তার মামাত ভাই, এছাড়াও বিনীত অরুণ কুমার, অভিনেত্রী সুকুমারী এবং অম্বিকা সুকুমারণের আত্মীয় হন।
মাত্র ৬ বছর বয়সে বিনীত ভরতনাট্যম নৃত্য শেখা শুরু করেছিলেন, বিদ্যালয়ে পড়া অবস্থায় তিনি কেরল রাজ্য তরুণ উৎসবে প্রথম পুরস্কার পেয়েছিলেন তিনি; এছাড়াও ১৯৮৬ সালে তিনি 'কলাপ্রতিভা' পুরস্কার প্রাপ্ত হন।
বঙ্গীয় অববাহিকা
থাম্ব|ডান|বঙ্গীয় অববাহিকা বঙ্গীয় অববাহিকা হল একটি পাললিক অববাহিকা। বঙ্গীয় অববাহিকা বা বেঙ্গল বেসিন শব্দটি বঙ্গীয় অঞ্চলের পাললিক অববাহিকার ভূতাত্ত্বিক গঠন বর্ণনা করতে ব্যবহৃত হয়। এটি ভারতীয় রাজ্য পশ্চিমবঙ্গ এবং বাংলাদেশ জুড়ে বিস্তৃত। ভারতীয় উপমহাদেশের পূর্বাঞ্চলস্থিত বঙ্গীয় অববাহিকা পৃথিবীর বৃহত্তম ব-দ্বীপ ও অগভীর সামুদ্রিক পাললিক অববাহিকা গঠন করেছে। এই অগভীর সামুদ্রিক পাললিক অববাহিকাটি বঙ্গোপসাগরের নীচে বেঙ্গল ফ্যানের সাথে মিলিত হয়ে আধুনিক বিশ্বে পরিচিত বৃহত্তম পলল বিচ্ছুরণ ব্যবস্থা গঠন করে।
বঙ্গীয় অববাহিকার সূচনা মেসোজোয়িক যুগের শেষভাগে গন্ডোয়ানাল্যান্ডের ভাঙনের সময় হয়েছিল। এই অববাহিকায় প্রাথমিক ক্রিটেসিয়াস-হলোসিন যুগের পুরু পাললিক অধঃক্ষেপণ রয়েছে। পূর্ব হিমালয় ও ইন্দো-বর্মা উচ্চভূমি থেকে ওরোজেনিক পলির একটি অংশের প্রক্সিমাল অবক্ষেপণ বঙ্গীয় অববাহিকায় জমা হয়েছে। বেসিনের সর্বাধিক পুরু পাললিক স্তর বঙ্গোপসাগরের উপকূলবর্তী এলাকায় দেখা যায়, এখানে প্রায় ২০ কিমি পুরু পাললিক স্তর রয়েছে।
এটি সব দিকেই ভূ-চ্যুতি দ্বারা আবদ্ধ। অববাহিকার পশ্চিমে পশ্চিম মার্জিন ভূ-চ্যুতি ও মালদা-কিষাণগঞ্জ ভূ-চ্যুতি, পূর্বে সুরমা মার্জিন ভূ-চ্যুতি এবং উত্তর-পূর্বে যমুনা ভূ-চ্যুতি ও ডাউকি ভূ-চ্যুতি অবস্থিত।
উৎপত্তি
বঙ্গীয় অববাহিকার উৎপত্তি সম্পর্কে বিভিন্ন মতামত রয়েছে। তবে, চারটি মতবাদ সবচেয়ে বেশি গ্রহণযোগ্য। মতবাদগুলি হল:
ভূতত্ত্ব
বঙ্গীয় অববাহিকার পশ্চিম ও উত্তর অংশে মৃদুভাবে ঢালু ও অগভীর পলির আবরণ রয়েছে। স্ট্র্যাটিগ্রাফি, অবক্ষেপন টেকটোনিক্স ও অববাহিকা বিবর্তনের ক্ষেত্রে অববাহিকার বিভিন্ন অংশে যথেষ্ট ভিন্নতা পরিলক্ষিত হয়। ভূতাত্ত্বিক গঠনের ভিন্নতার জন্য সমগ্র অববাহিকাকে তিনটি ছোট উপ-অববাহিকায় ভাগ করা হয়, যথা উত্তর উপ-অববাহিকা, পশ্চিম উপ-অববাহিকা এবং দক্ষিণ-পূর্ব উপ-অববাহিকা।
উত্তর উপ-অববাহিকা
উত্তর উপ-অববাহিকা মূলত বঙ্গীয় অববাহিকার উত্তর অংশ নিয়ে গঠিত। এটি দক্ষিণে গারো-রাজমহল গ্যাপ (নিমজ্জিত রিজ) ও হিমালয় ফ্রন্টের 'স্যাডল'-এর মধ্যে অবস্থিত, যা বর্তমান সময়ের ভারতীয় রাজ্য পশ্চিমবঙ্গ ও বাংলাদেশের অন্তর্গত। উপ-অববাহিকাটির অগভীরতম অংশটি দক্ষিণে অবস্থিত, যেখানে নিওজিন পলির পুরুত্ব ১২৮ মিটার থেকে ১,১৬০ মিটারের মধ্যে পরিবর্তিত হয়। এই অংশে পলি প্রিক্যামব্রিয়ান বেসমেন্ট ও ফ্যানেরোজয়িক গন্ডোয়ানা রিফ্ট-বেসিনের উপরে জমা হয়েছে। হিমালয়ের টেকটোনিকলি ডাউন-ওয়ার্পড ফ্রন্টাল বেল্টে নিওজিন পলি রয়েছে। গারো-রাজমহল বরাবর নিমজ্জিত পর্বতমালার দক্ষিণ প্রান্তটি হল একটি ফল্ট জোন, যা পূর্ব-পশ্চিমমুখী ডাউকি ফল্ট নামে পরিচিত।
পশ্চিম উপ-অববাহিকা
বঙ্গীয় অববাহিকার পশ্চিমতম অংশে নিয়ে পশ্চিম উপ-অববাহিকা গঠিত। এটি মুর্শিদাবাদ জেলায় ১০০ কিলোমিটারেরও বেশি চওড়া এবং দক্ষিণে মেদিনীপুরে একটু তুলনামূলকভাবে কম চওড়া। পশ্চিম উপ-অববাহিকার স্তরবিন্যাসে প্রারম্ভিক ক্রিটেসিয়াস থেকে সাম্প্রতিক সময়ের পলল সঞ্চয়ের ঘটনা পরিলক্ষিত হয়। পশ্চিম উপ-অববাহিকার পশ্চিমবঙ্গের অন্তর্গত অংশটি মৃদুভাবে পূর্ব দিকে ঢাল এবং ছোট স্থানচ্যুতি সহ অসংখ্য ধাপের ভূ-চুত্যি দ্বারা চিহ্নিত। পলির পুরুত্ব পশ্চিম প্রান্তের কাছাকাছি প্রায় ৫০০ মিটার থেকে সমানভাবে বৃদ্ধি পেয়ে কলকাতার কাছে ৬,৫০০ মিটারের অধিক হয়।
এই অংশে ল্যারাইট ও ল্যারিটিক মাটির উপস্থিতি দেখা যায়। ভূ-অভ্যন্তরে বেলেপাথর, লাল শেল, গ্রিট এবং নুড়ির স্তর রয়েছে। রাজমহল খাদের তলদেশে ধনঞ্জয়পুর স্তরসমষ্টিটি পশ্চিম মার্জিন ভূ-চ্যুতির পূর্ব দিকের অংশে অবক্ষয়ের প্রাথমিক পর্যায়ে হিসাবে চিহ্নিত করা হয়। এই উপ-অববাহিকায় রাজমহল ও জয়ন্তী পাহাড় থেকে পাথর এবং ভাগীরথী নদীর মাধ্যমে পলিমাটি জমা হয়েছে। রাজমহল পাহাড় থেকে আসা অধঃক্ষেপণ বোলপুর ও ঘাটাল স্তরসমষ্টির মাধ্যমে জমা হয়েছে। বোলপুর স্তরসমষ্টিতে কাদাপাথর, বেলেপাথর ও ট্র্যাপওয়াশ এবং ঘাটাল স্তরসমষ্টিতে বেলেপাথর, চুনাপাথর ও শেল জমা হয়েছে। ভাগীরথী নদীর মাধ্যমে রানাঘাট ও মালদা স্তরসমষ্টির সৃষ্টি হয়েছিল। রানাঘাট স্তরসমষ্টিতে বেলেপাথর, চুনাপাথর ও শেল এবং মালদা স্তরসমষ্টিতে বালি ও কাদা পাথর উপস্থিত রয়েছে।
দক্ষিণ-পূর্ব উপ-অববাহিকা
দক্ষিণ-পূর্ব উপ-অববাহিকাটি পশ্চিমে ইওসিন শেল্ফ-ব্রেক ও সিটিএফবি-এর পূর্বতম প্রান্তের মধ্যে সীমাবদ্ধ। এই অববাহিকা ১০ কিলোমিটার থেকে ১৮ কিলোমিটারের একটি বিশাল পলল পুরুত্ব দেখা যায়। দক্ষিণ-পূর্ব উপ-অববাহিকায় বিশাল ক্লাস্টিক পলির সঞ্চয় ঘটেছে, এবং উত্তর-পশ্চিম থেকে দক্ষিণ-পূর্ব দিকে পলির পুরুত্ব বৃদ্ধি পায়। এই অববাহিকাকে টেকটোনিক ডোমেন অনুযায়ী ৫ টি অংশে বিভক্ত করা হয়, যথা সিলেট খাত, টাঙ্গাইল-ত্রিপুরা হাই (মধুপুর হাই নামেও পরিচিত), ফরিদপুর খাদ, বরিশাল-চাঁদপুর হাই ও হাতিয়া খাদ। হাতিয়া খাদে বঙ্গীয় অববাহিকার সবচেয়ে পুরু ক্লাস্টিক পলির স্তর রয়েছে, এবং এটি অববাহিকার গভীরতম খাদ হিসাবে চিহ্নিত হয়েছে। ফরিদপুর খাদ ও হাতিয়া খাত দুটি একটি সংকীর্ণ অঞ্চল বরিশাল-চাঁদপুর হাই (৬০ কিমি প্রশস্ত) দ্বারা বিভক্ত।
সিলেট খাদের বিভিন্ন অংশে অলিগোসিন ও শেষ প্লাইস্টোসিন যুগে বিপুল পরিমাণ পলি জমা হয়েছিল, যা ১০ কিমি থেকে ১৭ কিলোমিটারেরও বেশি পুরু বেরাইল পলির স্তম্ভ তৈরি করেছিল। বরিশালে বেলেপাথর, পলিপাথর ও কাদাপাথরের ১,৫০০ মিটার পুরু স্তর পরিলক্ষিত হয়।
খনিজ সম্পদ
বঙ্গীয় অববাহিকায় প্রাকৃতিক গ্যাসের প্রাচুর্যতা রয়েছে। বাংলাদেশে প্রাকৃতিক গ্যাস উত্তল করা হয়। এছাড়াও পশ্চিমবঙ্গে খনিজ তেলের বৃহৎ ভাণ্ডার আবিষ্কৃত হয়েছে। পশ্চিমবঙ্গের অশোকনগর তৈল ক্ষেত্র থেকে খনিজ তেল উত্তোলন করা হয়।
পশ্চিম বড় ভেওলা ইউনিয়ন
পশ্চিম বড় ভেওলা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
আয়তন
পশ্চিম বড় ভেওলা ইউনিয়নের আয়তন ৬৪১৫ একর (২৫.৯৬ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী পশ্চিম বড় ভেওলা ইউনিয়নের লোকসংখ্যা ১৭,৮৬৯ জন। এর মধ্যে পুরুষ ৯,৩০২ জন এবং মহিলা ৮,৫৬৭ জন।
অবস্থান ও সীমানা
চকরিয়া উপজেলার পশ্চিমাংশে পশ্চিম বড় ভেওলা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের পশ্চিমে ঢেমুশিয়া ইউনিয়ন ও বদরখালী ইউনিয়ন; দক্ষিণে বদরখালী ইউনিয়ন ও সাহারবিল ইউনিয়ন; পূর্বে সাহারবিল ইউনিয়ন এবং উত্তরে পূর্ব বড় ভেওলা ইউনিয়ন, ভেওলা মানিকচর ইউনিয়ন ও কোনাখালী ইউনিয়ন অবস্থিত।
প্রশাসনিক কাঠামো
পশ্চিম বড় ভেওলা ইউনিয়ন চকরিয়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।
ওয়ার্ডভিত্তিক এ ইউনিয়নের গ্রামগুলো হল:
যোগাযোগ ব্যবস্থা
পশ্চিম বড় ভেওলা ইউনিয়নে যোগাযোগের প্রধান সড়ক হল চিরিঙ্গা-পশ্চিম বড় ভেওলা সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
হাট-বাজার
পশ্চিম বড় ভেওলা ইউনিয়নের প্রধান প্রধান হাট/বাজারগুলো হল ইলিশিয়া বাজার ও দরবেশকাটা বাজার।
হাঙ্গেরির ভায়োলান্ট
হাঙ্গেরির ভায়োলান্ট (খ্রি. ১২১৬-১২৫১) আরাগনের রাণীর সঙ্গী এবং রাজা আরাগনের প্রথম জেমসপত্নী ছিলেন। তাকে হাঙ্গেরিয় ভাষায় জোলান্টা, কাতালানে আয়োলান্ডা বা স্প্যানিশে ভায়োলান্টা দ্য হাঙ্গ্রিয়া বলা হয়।
পরিবার
ভায়োলান্ট রাজা হাঙ্গেরির দ্বিতীয় এন্ড্রু ও রাণী কারটেনায়ের জোলান্ডার কন্যা এবং তিনি এজটারগমে জন্মগ্রহণ করেন। তার পিতামহ হাঙ্গেরির তৃতীয় বেলা ও পিতামহী এন্টিওচের আগনেস। তার মাতামহ কারটেনায়ের দ্বিতীয় পিটার এবং মাতামহী (মাতামহের দ্বিতীয় পত্নী) ফ্লান্ডার্সের জোলান্ডা।
ভায়োলান্ট বুলগেরিয়ার রাজরাজেশ্বরী অ্যানা মারিয়া, হাঙ্গেরির চতুর্থ বেলা, হাঙ্গেরির সেইন্ট এলিজাবেথ ও গ্যালিসিয়া-লোডোমেরিয়ার সোলোমোনের সৎবোন।
১২৩৩ সালে ভায়োলান্টের মা পরলোকগমন করেন। তখন তার বয়স সাত। তার পিতা আবার বিয়ে করেন, বিট্রিস ডি'এস্তেকে। তাদের স্টিফেন বলে এক ছেলে ছিল।
বিয়ে
১২৩৫ সালে ভায়োলান্ট জেমসকে বিয়ে করেন। জেমসের পূর্বেই আলফোনসো নামের এক ছেলে ছিল। আলফোনসোর মাতা ক্যাস্টিলের এলিয়ানর। জেমস এলিয়ানরের সাথে বিবাহ-বিচ্ছেদ ঘটিয়ে আবারও বিয়ের সিদ্ধান্ত নেন। তিনি ভায়োলান্টকেই বেছে নেন।
জেমস ও ভায়োলান্টের দশ সন্তান ছিল:
ভায়োলান্ট রাজা ফ্রান্সের চতুর্থ ফিলিপ এবং ভালওয়েসের কাউন্ট চার্লস-এর মাতামহী ছিলেন। চার্লস ফ্রান্সের সপ্তম ফিলিপ-এর পিতা।
জনকল্যাণমূলক কাজ
জোলান্ডা বুদ্ধিমতী এবং চরিত্রবান নারী ছিলেন। প্রথম জেমসের পর আরাগনের মুকুটধারী তিনিই ছিলেন গুরুত্বপূর্ণ রাজনৈতিক চরিত্র। তিনি রাজার সবচেয়ে মূল্যবান বুদ্ধিদাতাদের মধ্যে একজন ছিলেন এর ফলে তার প্রভাবও ছিলে বেশি।
তিনি বেশকিছু আন্তর্জাতিক চুক্তিতে হস্তক্ষেপ করেন যেমনঃ ভ্যালেন্সিয়ার সমর্পনকৃত জায়ান ইবনে মারডানিশ কর্তৃক সাক্ষরকৃত ক্যাস্টিলের আলমিজরার চুক্তি (১২৪৪)। সেখানে সে গর্বিতভাবে তার স্বামীর সাথে ৯ই অক্টোবর, ১২৩৮ সালে প্রবেশ করেন।
মৃত্যু ও দাফন
তিনি সালাসের নিয়ম ভেঙে জ্বরাক্রান্ত হয়ে হুয়েস্কার নিকট ১২৫১ সালে মৃত্যুবরণ করেন। সম্ভবত তার কনিষ্ঠতম সন্তান, রাজপুত্র ফার্দিনান্দের প্রতিই তার বিশ্বাস ছিল এবং তিনিই মৃত্যুর সময় ভায়োলান্টের সাথে ছিলেন।
ম্যামালজি
থাম্ব|সাইবেরীয় বাঘ প্রাণীবিজ্ঞানে ম্যামালজি হল স্তন্যপায়ী প্রাণীদের নিয়ে  অধ্যয়ন করা। হোমিওথার্মিক বিপাক, পশম, চারপ্রকষ্ঠ হৃৎপিণ্ড এবং জটিল স্নায়ুতন্ত্রের মতো বৈশিষ্ট্যযুক্ত এক শ্রেণির মেরুদণ্ডের এক শ্রেণি। ম্যামলজি "মাস্তোলজি," "থিওরিওলজি," এবং "থেরোলজি" হিসাবেও পরিচিত। পৃথিবীতে স্তন্যপায়ী প্রাণীর সংখ্যা সংরক্ষণাগার ক্রমাগত বৃদ্ধি পাচ্ছে। তবে বর্তমানে বিলুপ্ত হওয়া সহ বিভিন্ন স্তন্যপায়ী প্রজাতি বর্তমানে ৬,৪৯৫ সংরক্ষণ করা রয়েছে। পৃথিবীতে ৫,৪১৬ টি জীবন্ত স্তন্যপায়ী প্রাণী সনাক্ত হয়েছে এবং ২০০৬ সাল থেকে প্রায় ১,২২১ টি নতুন আবিষ্কৃত হয়েছে। স্তন্যপায়ী প্রাণীর প্রধান শাখাগুলির মধ্যে রয়েছে প্রাকৃতিক ইতিহাস, করশাসন এবং পদ্ধতিবিজ্ঞান, শারীরবৃত্ত ও শারীরবৃত্তি, নীতিশাস্ত্র, বাস্তুশাস্ত্র এবং পরিচালনা ও নিয়ন্ত্রণ। ম্যামমলজিস্টের আনুমানিক বেতন তাদের অভিজ্ঞতার উপর নির্ভর করে বছরে ২০,০০০ ডলার থেকে ৬০,০০০ ডলার হতে পারে। মামলোগিস্টরা সাধারণত গবেষণা পরিচালনা, কর্মীদের পরিচালনা এবং প্রস্তাবনা লেখার মতো ক্রিয়াকলাপের সাথে জড়িত।
হাঙ্গেরির ভায়োলান্ট
মৃত্যু ও দাফন
ভায়োলান্ট ১২৫৩ সালে মারা যান। ভায়োলান্ট এবং তার কন্যা সাঞ্চা কাতালোনিয়ার সান্টা মারিয়া দ্য ভ্যালাবনার মঠ-এ চিরনিদ্রায় চিরকালের মত শায়িত হন।
তিনিই ভ্যালাবনার মঠকে দাফনের জন্য বেছে নেন এবং উক্ত স্থানের হিতকারী ছিলেন তিনি।
ম্যামালজি
গবেষণার কাজে ব্যবহৃত
স্তন্যপায়ী প্রাণী গবেষকেরা জানিয়েছেন যে স্তন্যপায়ী প্রাণীদের গবেষণা ও পর্যবেক্ষণের একাধিক কারণ রয়েছে। স্তন্যপায়ী প্রাণীরা কীভাবে তাদের বাস্তুতন্ত্রে অবদান রাখে বা সাফল্য লাভ করে তা জেনে রাখার পেছনের বাস্তুশাস্ত্র সম্পর্কে জ্ঞান দেয়। স্তন্যপায়ী প্রাণীরা প্রায়শই ব্যবসায়িক শিল্প, কৃষিতে ব্যবহৃত হয় এবং পোষা প্রাণীর জন্য রাখে। স্তন্যপায়ী প্রাণীদের আবাস এবং শক্তির উৎস অধ্যয়ন অস্তিত্ব রক্ষায় সহায়তা করে। কিছু ক্ষুদ্র স্তন্যপায়ী প্রাণীর পোষাকরণ বিভিন্ন বিভিন্ন রোগ, ভাইরাস এবং নিরাময়ের ক্ষেত্রেও সহায়তা করেছে।
গবেষক
একজন ম্যামালজিস্ট স্তন্যপায়ী প্রাণীদের নিয়ে পড়াশোনা এবং পর্যবেক্ষণ করেন। স্তন্যপায়ী প্রাণীদের নিয়ে অধ্যয়ন করার সময়, তারা তাদের আবাসস্থল, বাস্তুতন্ত্রের অবদান, তাদের মিথস্ক্রিয়া এবং শারীরবৃত্ত ও শারীরতত্ত্বগুলি পর্যবেক্ষণ করতে পারে। একজন স্তন্যপায়ী প্রাণী বিশেষজ্ঞ বা ম্যামালজিস্ট স্তন্যপায়ী প্রাণীর মধ্যে বিভিন্ন ধরনের জিনিস করতে পারে। একজন ম্যামালজিস্ট গড়ে বছরে প্রায় ৫৮,০০০ ডলার উপার্জন করতে পারেন। এটি নিয়োগকর্তা এবং রাষ্ট্রের উপর নির্ভর করে।
হাঙ্গেরির ভায়োলান্ট
মৃত্যু ও দাফন
সমাধিটি দুটো পিলারের ওপর ভিত্তি করে প্রতিষ্ঠিত। সেখানে সুন্দর সোনার ক্রস বৃত্তাকার রক্তবর্ণের মধ্যে খোদাইকৃত যা নিরাপদ এবং তার ছাদ বাদামিপাথর, বাদামি ত্রিকোণ এবং শ্বেতপাথরের তৈরি।
সেখানের একমাত্র ডিজাইন হল একটি ক্রস যা পিলারের ন্যায় একই চরিত্রসম্পন্ন, (কিছুটা বড় এবং বর্ণহীন) ছাদের মাঝে রয়েছে। উক্ত স্থানে রাজকীয় অস্ত্রময় তার স্বামীর তিনটি কোট রয়েছে এবং তা বাক্সের প্রান্ত থেকে দেখা যায়।
রাণীর অবশিষ্ট সামগ্রী ১২৭৫ সালে সমাধিতে নেয়া হয় যা বাক্সের প্রান্তে খোদাইকৃত ( ফুইট ট্রান্সলাটা দোনা | ভায়োলান রেজিনা | আরাগোনাম | আনো ১২৭৬ )। জোলান্ডা আর্পাড রাজবংশের একমাত্র সদস্য, যার সামগ্রী এখনও অক্ষত রয়েছে।
তার স্বামী আরো একবার বিয়ে করেন, তেরেসা গিল দ্য ভিডাউরেকে যিনি একদা জেমসের উপপত্নী ছিলেন।
পূর্বপুরুষ
চিত্র:হাঙ্গেরির ভায়োলান্টের পূর্বপুরুষ.png
সম্মান
তার নামাঙ্কিত রাস্তা রয়েছে বার্সেলোনা, জারাগোজা ও আরাগনের বাড়ির বিভিন শহরে (ঊনবিংশ শতক থেকে)।
রোমান্টিক যুগ থেকে সেন্ট ডোনি ভ্যালেন্সিয়ার সময় মধুর ফল এবং সবজি উপহারের অংশ হয়ে গেছে। সেন্ট ডোনি ভ্যালেন্সিয়া বার্ষিকভাবে বিজয়ের বার্ষিকীতে অনুষ্ঠিত হয় এবং অনুষ্ঠানটি ভ্যালেন্সিয়ান মুসলিম কর্তৃক জ্যাউম ও ভায়োলান্টকে প্রদানকৃত ফল ও সব্জির উপহারের মাধ্যমে গড়ে উঠেছে। তারা জ্যাউম ও ভায়োলান্টকে উপহারটি দেয় যখন তারা শহরকে ঘিরেছিল।
২০০২ সালে হাঙ্গেরীয় সরকার তার সমাধির পুনঃর্নিমানের অর্থ প্রদান করে যার মূল্য প্রায় ১২, ০০০ ইউরো। তবে সন্ন্যাসী সম্প্রদায় এর অভ্যন্তরীণ পাঠের অনুমতি নাকচ করে দেয়।
অধর্ম (ভারতীয় দর্শন)
অধর্ম  (সংস্কৃত: अधर्म) বা পাপ হল ধর্মের সংস্কৃত বিপরীত শব্দ। এর অর্থ "যা ধর্মের সাথে সঙ্গতিপূর্ণ নয়"। অধর্ম শব্দের আরও অর্থ রয়েছে, যেমন বিভেদ, বিশ্বাসঘাতকতা, বৈষম্য, অপ্রাকৃতিকতা, অন্যায়, মন্দ,  অনৈতিকতা, অধার্মিকত ও দুষ্টতা।
বর্ণনা
অধর্মের উৎপত্তি "অ" এর সাথে "ধর্ম" এর সংমিশ্রণ থেকে, যার আক্ষরিক অর্থ "ধর্ম নয়"। এর অর্থ অনৈতিক, পাপী, অন্যায়, দুষ্ট, অন্যায়, ভারসাম্যহীন বা অপ্রাকৃতিক।
এরিয়েল গ্লুকলিচ অধর্মকে বিশৃঙ্খলা, বিশৃঙ্খলা, অ-সঙ্গতিপূর্ণ হিসেবে অনুবাদ করেছেন এবং ধর্মের বিপরীত হিসেবে ব্যাখ্যা করেছেন। গ্লুকলিচ বলেছেন যে অধর্ম ভারতীয় দর্শনে ধর্মের বাইনারি বিপরীত বা একেবারে অনৈতিক নয়। বরং এটি ধর্মের মতোই একটি জটিল কার্যকরী বিষয়গত শব্দ, যার অর্থের ছায়া রয়েছে, যা পরিস্থিতি, উদ্দেশ্য এবং প্রসঙ্গের উপর নির্ভর করে।
জিন এফ কলিন্স জুনিয়র অধর্মকে ধর্মহীনতা হিসাবে সংজ্ঞায়িত করেছেন। জিন বলে যে এটি অস্তিত্বের নিয়মের বিপরীত কিছু। তাঁর মতে, এগুলি হল সেই সমস্ত কাজ যা ধর্মের পরিপন্থী। যা আধ্যাত্মিক বৃদ্ধিকে সহজতর করে তা হল ধর্ম, এবং যা আধ্যাত্মিক বৃদ্ধিকে বাধা দেয় তা হল অধর্ম। অধার্মিক পথ অনুসরণ করার অর্থ হল তিনটি পাপের উপর কাজ করা, যা হল, অহংকার, যোগাযোগ ও নেশা। তাঁর মতে, আধ্যাত্মিক বোধের তোয়াক্কা না করে অন্ধ বিশ্বাসই হল অধর্ম। অধর্মের পথে চলার ফলে ভবিষ্যৎ খারাপ হতে পারে।
বংশ
- বিষ্ণুপুরাণ, অধ্যায় ৭
সোসাল মেডিসিন
সমাজে ব্যাধি ও চিকিৎসা আন্তসম্পর্ক নিয়ে গবেষণা, অনুধাবন, এবং এর থেকে উদ্ভূত চিকিৎসা প্রণালীকে একত্রে সোসাল মেডিসিন হিসেবে অভিহিত করা হয়। ভিন্ন ভিন্ন সমাজ ও বিবিধ সামাজিক অবস্থার দ্বারা পৃথকভাবে গৃহীত হওয়ার কারণে ‌"সোসাল মেডিসিন" কথাটি নানা অর্থ পরিগ্রহণ করে। তবে কিছু সাধারণ নীতি এই পরিভাষাটির সঙ্গে ওতপ্রতো হয়ে রয়েছে--
১৯৫০ সালে মার্কিন যুক্তরাষ্ট্রে প্রথম হাসপাতাল কেন্দ্রিক(মন্টেফিওরে মেডিক্যাল সেন্টারে) সোসাল মেডিসিন ডিপার্টমেন্ট গড়ে ওঠে।
সৈয়দ নাসিম আহমেদ
সৈয়দ নাসিম আহমেদ ছিলেন একজন পাকিস্তানি ক্রিকেটার। তিনি ছিলেন ডানহাতি ব্যাটসম্যান এবং ডানহাতি অফ-ব্রেক বোলার যিনি খাইরপুরের হয়ে খেলেছিলেন। ১৯৫৯-৬০ মৌসুমে তিনি হায়দরাবাদের বিপক্ষে একক প্রথম শ্রেণির ক্রিকেট খেলেন। লোয়ার অর্ডার থেকে তিনি ম্যাচের প্রথম ইনিংসে ১৩ রান করেন এবং দ্বিতীয় ইনিংসে একটি শূন্য রান করেন। ম্যাচ চলাকালীন তিনি ২ রান দিয়ে ১৬ ওভার বোল করেন।
আয়াতুল কুরসি
আয়াতুল কুরসি (آية الكرسي আয়াত আল-কুরসি, অর্থ: "সিংহাসনের স্তবক") হচ্ছে কুরআনের দ্বিতীয় সূরা আল-বাকারার ২৫৫তম আয়াত । এই আয়াতে সমগ্র মহাবিশ্বের উপর আল্লাহর পূর্ণ ক্ষমতা ঘোষণা করা হয়েছে এবং কীভাবে কোনো কিছু বা কাউকেই আল্লাহর সাথে তুলনীয় বলে গণ্য করা হয় না তা উদ্ধৃত করা হয়েছে।
আয়াতটি ইসলামি বিশ্বে ব্যাপকভাবে পঠিত ও মুখস্থ করা হয়। ইসলামি পণ্ডিতগণ একে ‘কুরআনের সর্বশ্রেষ্ঠ আয়াত’ বলে দাবি করে থাকেন মুসলমানগণ বিশ্বাস করেন যে, এটি পাঠ করলে অসংখ্য উপকার ও পুণ্য লাভ হয়। এছাড়াও দুষ্ট আত্মা বা জ্বিনকে দূর করতেও এই আয়াতটি ব্যবহৃত হয়।
মূলপাঠ ও অর্থ
থাম্ব|350px|আয়াতুল কুরসি পাঠ করেছেন [[আবদুর রহমান আল-সুদাইস]] আয়াতুল কুরসিতে ১০টি বাক্য রয়েছে।
উচ্চারণ
২৫৫ ’আল্-লাহু লা ’ইলাহা ’ইল্‌-লা হু(ওয়া)
’আল্‌-হাই-য়ু ল্‌-কাই-য়ুম্‌(উ)
লা-তা’খুযুহু সিনাতুঁ ও্‌-ওয়ালা নাউম্‌(উঁ)
লাহু-মা ফি স্‌-সামাওয়াতি ওয়ামা ফি ল্‌-’আর্‌দ্‌(ই)
মাঁং যাল্‌-লাযি ইয়াশ্‌ফা‘উ ‘ইন্‌দাহু ’ইল্‌লা বি’ইয্‌নিহ্‌(ই)
ইয়া‘লামু মা বাইনা ’আইদিহিম্‌ ওয়ামা খাল্‌ফাহুম্‌
ওয়ালা ইউ হি-তুনা বিশা’ই ইমমিন্‌ ‘ইল্‌মিহি ’ইল্‌-লা বিমা শা’(আ)
ওয়াসি‘আ কুর্‌সিইয়ু-হু স্‌-সামাওয়াতি ওয়াল্‌’আর্‌দ্‌(আ)
ওয়ালা ইয়া’উদুহু হিফ্‌যুহুমা
ওয়াহুওয়া ল্‌-‘আলিই-ইয়ু ল্‌-‘আজিম(উ)
’আল্‌-লাহু লা ’ইলাহা ’ইল্‌-লা হু(ওয়া)
২৫৪ লা খুযুহু সিনাতুঁ ও্‌-ওয়ালা নাউম্‌(উঁ)
লাহু মা ফি স্‌-সামাওয়াতি ওয়ামা ফি র্‌দ্‌(ই)
মাঁ যা ল্‌-লাযি ইয়াশ্‌ফা‘উ ‘ইন্‌দাহু ’ইল্‌লা বি’ইয্‌নিহ্‌(ই)
ওয়ালা ইয়ুহিতুনা বিশ ম্‌-মিন্‌ ‘ইল্‌মিহি ’ইল্‌-লা বিমা শা’(আ)
ওয়াসি‘আ কুর্‌সিই-ইয়ুহু স্‌-সামাওয়াতি ওয়ার্‌দ্‌(আ)
ওয়ালা ইয়াদুহু হিফ্‌যুহুমা
ওয়াহুওয়া ল্‌-‘আলিই-ইয়ু ল্‌-‘আযিম্‌(উ)
অর্থ
“আল্লাহ, তিনি ছাড়া কোনো উপাস্য নেই, [তিনি] চিরঞ্জীব, চিরস্থায়ী/সবকিছুর ধারক। তাঁকে তন্দ্রাও স্পর্শ করতে পারে না ও নিদ্রাও নয়। আকাশ ও পৃথিবীতে যা কিছু রয়েছে, সবকিছু তাঁরই। কে [আছে এমন] যে তাঁর কাছে তাঁর অনুমতি ছাড়া সুপারিশ করবে? তাঁদের সামনে কী আছে ও পিছনে কী আছে তিনি [তা] জানেন এবং তিনি যা ইচ্ছা করেন তা ছাড়া তাঁরা তাঁর (আল্লাহর) জ্ঞানের কিছুই আয়ত্ব করতে পারে না। তাঁর কুরসি আকাশ ও পৃথিবীকে পরিবেষ্টিত করেছে এবং সেগুলো সংরক্ষণ করতে তাঁর কষ্ট হয় না। এবং তিনিই সর্বোচ্চ ও সর্বমহান।”
সংক্ষিপ্ত ব্যাখ্যা
এই আয়াতের প্রথমেই বলা হয়েছে যে, আল্লাহ ছাড়া কোনো উপাস্য বা ইবাদাতের যোগ্য কেউ নেই। এরপর আল্লাহর গুণাবলি বর্ণনা হয়েছে। اَلْـحَيُّ শব্দের মাধ্যমে জানানো হয়েছে যে, তিনি সর্বদা জীবিত (চিরঞ্জীব)। قَيُّوْمُ শব্দের অর্থ দুটি অর্থ, একটি হচ্ছে চিরস্থায়ী, আরেকটি হচ্ছে, সবকিছুর ধারক, অর্থাৎ তিনি নিজে বিদ্যমান থেকে অন্যকেও বিদ্যমান রাখেন এবং নিয়ন্ত্রণ করেন। অতঃপর বলা হয়েছে তাকে তন্দ্রা ও নিদ্রা স্পর্শ করতে পারে না, অর্থাৎ মহাবিশ্বের নিয়ন্ত্রণ তাকে ক্লান্ত করে না। পরের অংশে বলা হয়েছে, আল্লাহ আকাশ এবং পৃথিবীর সবকিছুর মালিক এবং তিনি যা কিছু করেন তাতে কারও আপত্তি করার অধিকার নেই। তাঁর অনুমতি ছাড়া তার কাছে সুপারিশ করার ক্ষমতাও কারো নেই। বলা হয়েছে, আল্লাহ অগ্র-পশ্চাৎ যাবতীয় অবস্থা ও ঘটনা সম্পর্কে অবগত। অগ্র-পশ্চাৎ বলতে এ অর্থ হতে পারে যে, তাঁদের জন্মের পূর্বের ও জন্মের পরের যাবতীয় অবস্থা ও ঘটনাবলি আল্লাহ জানেন। অথবা এই অর্থও হতে পারে যে, 'অগ্র' বলতে মানুষের কাছে প্রকাশ্য, আর 'পশ্চাৎ' বলতে বোঝানো হয়েছে যা অপ্রকাশ্য বা গোপন। আল্লাহ যাকে যে পরিমাণ জ্ঞান দান করেন সে শুধু ততটুকুই পায়। পরের অংশে বলা হয়েছে তাঁর কুরসি তথা সিংহাসন এতই বড় যে, তা সমগ্র আকাশ ও পৃথিবীকে পরিবেষ্টিত করে রেখেছে। এ দুটি বৃহৎ সৃষ্টি এবং আকাশমণ্ডল ও পৃথিবীর রক্ষণাবেক্ষণ করা তাঁর জন্য সহজ। শেষ অংশে আল্লাহকে “সুউচ্চ সুমহান” বলা হয়েছে।
গুরুত্ব
হাদিস অনুসারে আয়াতুল কুরসিকে কুরআনের সর্বশ্রেষ্ঠ আয়াত হিসেবে গণ্য করা হয়। আয়াতটিকে কুরআনের অন্যতম শক্তিশালী আয়াত হিসাবে বিবেচনা করা হয় কারণ কেউ যখন এটি পাঠ করে, তখন সে আল্লাহর মাহাত্ম্য নিশ্চিত করে বলে বিশ্বাস করা হয়। যে ব্যক্তি সকাল-সন্ধ্যা এই আয়াতটি পাঠ করবে সে জ্বিন ও শয়তানদের অনিষ্ট থেকে আল্লাহর নিরাপত্তায় থাকবে; এটি দৈনিক আদখার নামেও পরিচিত। জ্বিন ও শয়তান থেকে মুক্তি ও সুরক্ষার জন্য এটি ভূতের ঝাড়ফুঁকে ব্যবহৃত হয়। যেহেতু এটি বিশ্বাস করা হয় যে আয়াতটি আধ্যাত্মিক বা শারীরিক সুরক্ষা প্রদান করে, তাই প্রায়শই মুসলমানরা ভ্রমণে বের হওয়ার আগে ও ঘুমাতে যাওয়ার আগে এটি পাঠ করে। আয়াতটি সারাদিনের জন্য খাবিস (জ্বিনদের দ্বারা যৌন নিপীড়ন) থেকে সুরক্ষা এবং বেঁচে থাকার জন্যও ব্যবহৃত হয়। প্রত্যেক নামাজের পর আয়াতটি পাঠ করলে জান্নাতে প্রবেশ করা যাবে বলে বিশ্বাস করা হয়।
সবচেয়ে মর্যাদাসম্পন্ন আয়াত
উবাই ইবনে কাব থেকে বর্ণিত, নবি মুহাম্মদ তাঁকে জিজ্ঞাসা করেছিলেন, ‘তোমার কাছে কুরআনে কোন আয়াতটি সর্বমহান?’ ইবনে কাব উত্তরে বললেন বলেছিলেন, ‘’আল্-লাহু লা ’ইলাহা ’ইল্‌-লা হু ওয়া ’আল্‌-হাই-য়ু ল্‌-কাই-য়ুম্‌...’ (আয়াতুল কুরসির প্রথমাংশ)। তারপর নবি মুহাম্মাদ নিজ হাত দ্বারা ইবনে কাবের বুকে [হালকা] আঘাত করে বলেন: ‘আবুল মুনযির (ইবনে কাব)! তোমার জ্ঞান আনন্দদায়ক হোক’। ইবনুল আসকার মুক্ত দাস থেকে ইবনুল আসকার সূত্রে বর্ণিত, তিনি ইবনুল আসকাকে বলতে শুনেছেন, নবি মুহাম্মাদ মুহাজিরদের (হিজরত করে মক্কা থেকে যারা মদিনায় গিয়েছিলেন) আঙিনায় তাঁদের নিকট আসলেন। তখন এক ব্যক্তি তাঁকে প্রশ্ন করলো, কুরআনের কোন আয়াতটি সর্বাধিক মর্যাদাপূর্ণ? নবি মুহাম্মাদ বলেন, ‘’আল্-লাহু লা ’ইলাহা ’ইল্‌-লা হু ওয়া ’আল্‌-হাই-য়ু ল্‌-কাই-য়ুম্‌...’ (আয়াতুল কুরসির প্রথমাংশ)।
আল্লাহর মহান নাম সংবলিত আয়াত
আসমা বিনতে ইয়াযিদ থেকে বর্ণিত, নবি মুহাম্মাদ বলেছেন, আল্লাহর মহান নামসমূহ এই দুই আয়াতের মধ্যে নিহিত আছে: (অনুবাদ) ‘আল্লাহ, তিনি ব্যতীত কোনো উপাস্য নেই, তিনি চিরঞ্জীব, চিরস্থায়ী...’ (২:২৫৫) এবং ‘আর তোমাদের উপাস্য একমাত্র উপাস্য...’ (২:১৬৩)।
বিনা বাধায় জান্নাত লাভ
আবু উমামাহ আল-বাহিলি থেকে বর্ণিত, নবি মুহাম্মাদ বলেছেন, ‘যে ব্যক্তি প্রতি ফরজ নামাজ শেষে আয়াতুল কুরসি পড়ে, তাঁর জান্নাতে প্রবেশ করতে মৃত্যু ছাড়া অন্য কোনোকিছু বাধা হবে না’।
শয়তান ও অনিষ্ট বিতাড়ণকারী আয়াত
আবু আইয়ুব আনসারি থেকে বর্ণিত, তাঁর একটি তাক ছিল তাতে তিনি শুকনো খেজুর রাখতেন। কিন্তু শয়তান জ্বিন এসে রাতে তা নিয়ে যেতো। তিনি নবি মুহাম্মাদের কাছে এ বিষয়ে অভিযোগ জানালেন। মুহাম্মাদ বললেন, “যাও, এটিকে যখন দেখবে বলবে, বিসমিল্লাহ্, রাসুলুল্লাহ্ সাল্লাল্লাহু আলাইহি ওয়া সাল্লাম তোমাকে ডেকেছেন, চলো। আবু আইয়ুব এটিকে আটক করলেন। এটি তখন শপথ করলো যে পুনর্বার তা করবে না। ফলে তিনি এটিকে ছেড়ে দিলেন। অনন্তর তিনি মুহাম্মাদের কাছে এলেন। মুহাম্মাদ জিজ্ঞেস করলেন, “তোমার বন্দী কী করলো?” আবু আইয়ুব বললেন যে সেই জ্বিন শপথ করে বললো যে পুনর্বার তা করবে না। অতঃপর মুহাম্মাদ বললেন, “সে মিথ্যা বলেছে। আর তাঁর অভ্যাসই হলো মিথ্যা বলা।” আবু আইয়ুব সেটিকে আরেকবার আটক করলেন এবারও সে শপথ করলো যে পুনর্বার আর আসবে না। ফলে তিনি এটিকে ছেড়ে দিলেন। অনন্তর মুহাম্মাদের কাছে এলেন। মুহাম্মাদ জিজ্ঞেস করলেন, “তোমার বন্দী কী কাজ করলো?” আবু আইয়ুব বললেন যে জ্বিনটি আবার কসম করেছে সে আর করবে না। মুহাম্মাদ পুনরায় একই কথা বললেন যে তাঁর অভ্যাসই হলো মিথ্যা বলা। পরে আবু আইয়ুব আবার জ্বিনটিকে আটক করলেন এবং বললেন, “এবার তোমাকে নবি সাল্লাল্লাহু আলাইহি ওয়া সাল্লামের কাছে না নিয়ে আর ছাড়বো না।” জ্বিনটি বললো, “আমি আপনাকে একটি বিষয় স্মরণ করিয়ে দিচ্ছি। তা হলো আপনার ঘরে আয়াতুল কুরসি পড়বেন। তাহলে আপনার কাছে শয়তান বা অনিষ্টকর অন্য কিছু আসতে পারবে না।” অনন্তর তিনি মুহাম্মাদের কাছে এলেন এবং মুহাম্মাদ জিজ্ঞেস করলন, তোমার বন্দি কী করলো? জ্বিনটি আবু আইয়ুবকে যা বলেছিল সে সম্পর্কে মুহাম্মাদকে জানালেন। অতঃপর মুহাম্মাদ বললেন, “এবার সে সত্য বলেছে, যদিও সে মিথ্যাবাদী।” ) উবাই ইবনে কাব হতে বর্ণিত, তাঁর এক খেজুর রাখার থলি ছিল। সেটায় ক্রমশ তাঁর খেজুর কমতে থাকতো। একরাতে সে পাহারা দেয়। হঠাৎ যুবকের মতো এক জন্তু দেখা গেলে, তিনি তাকে অভিবাদন জানালেন। সে অভিবাদনের উত্তর দেয়। ইবনে কাব জিজ্ঞেস করলেন, “তুমি কী? জিন না মানুষ?” সে বলে, “জ্বিন।” ইবনে কাব তাঁর হাত দেখতে চান। জ্বিন দাবি করা লোকটি তাঁর হাত দেয়। ইবনে কাবের মতে, তাঁর হাত ছিল কুকুরের হাতের মতো আর চুল ছিল কুকুরের চুলের মতো। তিনি বলেন, “এটা জ্বিনের চেহারা।” জন্তুটি তথা জ্বিনটি বলে, “জ্বিন সম্প্রদায়ের মধ্যে আমি সবচেয়ে সাহসী।” ইবনে কাব জিজ্ঞেস করলেন, “তোমার আসার কারণ কী?” সে বলে, “আমরা শুনেছি আপনি সদকা পছন্দ করেন, তাই কিছু সদকার খাদ্যসামগ্রী নিতে এসেছি।” ইবনে কাব বলেন, “তোমাদের থেকে পরিত্রাণের উপায় কী?” সে বলে, সূরা আল-বাকারার এই আয়াতটি – ‘’আল্-লাহু লা ’ইলাহা ’ইল্‌-লা হু ওয়া ’আল্‌-হাই-য়ু ল্‌-কাই-য়ুম্‌...’ (আয়াতুল কুরসির প্রথমাংশ), যে ব্যক্তি সন্ধ্যায় এটি পড়বে, সকাল পর্যন্ত আমাদের থেকে পরিত্রাণ পাবে। আর যে ব্যক্তি সকালে এটি পড়বে, সন্ধ্যা পর্যন্ত আমাদের থেকে নিরাপদে থাকবে।” সকাল হলে তিনি নবি মুহাম্মাদের কাছে আসেন এবং ঘটনার খবর দেন। মুহাম্মাদ বলেন, “সে সত্য বলেছে।” নবি মুহাম্মাদ বলেছেন, “যে ব্যক্তি সকালে আয়াতুল কুরসি পাঠ করবে সে সন্ধ্যা পর্যন্ত শয়তান থেকে রক্ষা পাবে এবং যে সন্ধ্যায় পাঠ করবে সে সকাল পর্যন্ত নিরাপদ থাকবে।”
আল্লাহর সবচেয়ে মহান সৃষ্টি
মুহাম্মাদ ইবনে ইসমাঈল কর্তৃক বর্ণিত যে, হুমায়দাহ আল-বারিকী আবদুল্লাহ ইবনে মাসউদ হতে বলেন, “আল্লাহ্ আকাশ ও পৃথিবীতে আয়তুল কুরসি অপেক্ষা মহান আর কিছু সৃষ্টি করেন নি।”
এর তাফসীরে সুফইয়ান বলেন, ‘আয়াতুল কুরসি হল আল্লাহর কালাম। আর আকাশ ও পৃথিবীতে আল্লাহর সকল সৃষ্টি থেকে তাঁর কালাম তো মহান হবেই।’
কুরআন মুখস্থকরণে সাহায্যকারী আয়াত
মুগীরা ইবনু সুবাঈ’ হতে বর্ণিত, যিনি আব্দুল্লাহ ইবনে আব্বাসের সাথীদের একজন ছিলেন, তিনি বলেন, “যে ব্যক্তি [রাতে] ঘুমানোর সময় সূরা আল-বাকারার দশটি আয়াত পাঠ করবে, তবে সেই ব্যক্তি কুরআন ভুলে যাবে না [আয়াত দশটি হলো]: এর (সুরা আল-বাকারা) প্রথম চারটি আয়াত, আয়াতুল কুরসি ও এর পরবর্তী দুইটি আয়াত এবং শেষের তিনটি আয়াত।
চট্টগ্রাম-২
চট্টগ্রাম-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৭৯নং আসন।
সীমানা
চট্টগ্রাম-২ আসনটি চট্টগ্রাম জেলার ফটিকছড়ি উপজেলা নিয়ে গঠিত।
ব্রহ্মপুত্র-শ্রেণির ফ্রিগেট
ব্রহ্মপুত্র-শ্রেণির ফ্রিগেট (টাইপ ১৬এ বা প্রকল্প ১৬এ) হল ভারতে নকশাকৃত ও নির্মিত ভারতীয় নৌবাহিনীর গাইডল-মিসাইল ফ্রিগেট। এগুলি হল স্থানচ্যুতি ৩,৮৫০ টন ও ১২৬ মিটার (৪১৩ ফুট) দৈর্ঘ্যের সাথে গোদাবরী শ্রেণির বর্ধন। অভ্যন্তরীণভাবে অনুরূপ হাল ও মাত্রা সত্ত্বেও, ব্রহ্মপুত্র ও গোদাবরী শ্রেণির বিভিন্ন কনফিগারেশন, অস্ত্র ও ক্ষমতা রয়েছে। এই শ্রেণীর ৩ টি জাহাজ ভারতীয় নৌবাহিনীর পরিষেবায় যুক্ত রয়েছে।
ইতিহাস
১৯৮৬ সালে রাজনৈতিক বিষয়ক মন্ত্রিপরিষদ কমিটি (সিসিপিএ) ভারতের যুদ্ধ জাহাজ নির্মাণের সক্ষমতা বৈচিত্র্যকরণের সিদ্ধান্ত নেয় এবং বোম্বের মাজাগাঁও ডক লিমিটেডে (এমডিএল) নির্মিত গোদাবরী-শ্রেণির ফ্রিগেটগুলির একটি বিকল্প উৎপাদন কেন্দ্র শুরু করার সিদ্ধান্ত নেওয়া হয়। কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্সে (জিআরএসই) আরও ৩ টি অতিরিক্ত গোদাবরী-শ্রেণির ফ্রিগেট তৈরি করা হয়। এমডিএল থেকে জিআরএসইতে প্রযুক্তি স্থানান্তরের পরে ১৯৮৮ সালে উৎপাদন শুরু হয় এবং ১৯৯৩ সাল থেকে ১৯৯৬ সালের সালের মধ্যে জাহাজ সরবরাহ করা হয়।
যাইহোক, উৎপাদন শুরু হওয়ার সময় ভারতীয় নৌবাহিনীর প্রয়োজনীয়তাগুলি সংশোধন করা হয়, যার ফলে নকশায় ঘন ঘন পরিবর্তন ঘটে। পুনরায় নকশা করা জাহাজ প্রকল্প ১৬এ এর সাধারণ বিন্যাস অঙ্কনগুলি ১৯৯৪ সালের সেপ্টেম্বরে চূড়ান্ত হয়।
গ্যালিসিয় লাল গরু
গ্যালিসিয় লাল গরু (স্প্যানিশ: রুবিবা গ্যাল্লেগা, গ্যালিসিয়ঃ রুবিবা গ্যালেগা) একটি উর্বর গরু জাতি যার আদিভূমি গ্যালিসিয়া, উত্তর স্পেন। রঙের উপর ভিত্তি করেও একে নামকরণ করা হয়। এর চামড়ার রঙ ক্রিম থেকে সোনালী লাল পর্যন্ত হয়।
গ্যালিসিয় বা গ্যালিথিয় লাল গরু প্রাথমিক ভাবে মাংসের জন্য পালন করা হয়। তবে ঐতিহ্যবাহী টেটিল্লা পনির উৎপাদনে এইল লাল গরুর দুধ ব্যবহার করা হয়। ১৯৩৩ সাল থেকে প্রজননের জন্য গ্যালিসিয় গরুর ব্যবহারের দাপ্তরিক নথি পাওয়া যায়। ১৯০০ সাল থেকে সিমমেনটাল, ব্রাউন সুইস, সাউথ ডেভনস ইত্যাদি জাতের গরুর সাথে গ্যালিসিয় লাল গরুর সংকরন ঘটিয়ে উন্নত জাতের হাইব্রিড গরু উৎপাদন করা হচ্ছে।
বহিঃসংযোগ
স্প্যানিশ ভাষায় গ্যালিথিয়া গরুর উপর লিখিত তথ্য পাওয়া যাবেঃ
সেলিম আলতাফ
সেলিম আলতাফ বোখারী (سلیم الطاف; জন্ম: ১৯ এপ্রিল, ১৯৪৪) তৎকালীন ব্রিটিশ ভারতের পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও প্রশাসক। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিক থেকে শুরু করে ১৯৭০-এর দশকের শেষদিক পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর, পাকিস্তান ইন্টারন্যাশনাল এয়ারলাইন্স ও পাঞ্জাব বিশ্ববিদ্যালয় দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন সেলিম আলতাফ।
প্রথম-শ্রেণীর ক্রিকেট
১৯৬৩-৬৪ মৌসুম থেকে ১৯৭৮-৭৯ মৌসুম পর্যন্ত সেলিম আলতাফের প্রথম-শ্রেণীর খেলোয়াড়ী জীবন চলমান ছিল। প্রাণবন্তঃ ফাস্ট-মিডিয়াম সুইং বোলার হিসেবে সেলিম আলতাফের খেলোয়াড়ী জীবন অতিবাহিত হয়। সজিব পেস বোলিংয়ের পাশাপাশি বলকে বিলম্বে সুইং করেন তিনি। উদ্বোধনী বোলার সেলিম আলতাফ ১৯৬৩-৬৪ মৌসুম থেকে ১৯৭৮-৭৯ মৌসুম পর্যন্ত পাকিস্তানের ঘরোয়া প্রথম-শ্রেণীর ক্রিকেটে খেলতেন।
১৯৬৫-৬৬ মৌসুমে পাঞ্জাব বিশ্ববিদ্যালয়ের সদস্যরূপে লাহোর গ্রীনসের বিপক্ষে ব্যক্তিগত সেরা বোলিং পরিসংখ্যান ৭/৬৯ গড়েন। ঐ খেলায় ১৫৫ রান খরচায় ১১ উইকেট লাভ করেছিলেন তিনি। ১৯৭৬-৭৭ মৌসুমে ওয়েস্ট ইন্ডিজ গমন করেন। লিওয়ার্ড আইল্যান্ডসের বিপক্ষে হ্যাট্রিকসহ ৪.১ ওভারে ৫/৬ লাভ করেন। ১৯৭৬-৭৭ মৌসুমে পিআইএ’র সদস্যরূপে সিন্ধু দলের বিপক্ষে ১১১ রানের একমাত্র শতরানের ইনিংস খেলেন। এরপর খেলার দ্বিতীয় ইনিংসে ৫৬ রানে অপরাজিত ছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একুশটি টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন সেলিম আলতাফ। ২৭ জুলাই, ১৯৬৭ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৭ অক্টোবর, ১৯৭৮ তারিখে লাহোরে সফরকারী ভারত দলের বিপক্ষে সর্বশেষ টেস্টে অংশ নেন তিনি।
১৯৬৭ থেকে ১৯৭৮ সময়কালে পাকিস্তানের পক্ষে ২১ টেস্টে অংশ নিয়ে ৪৬ উইকেট পেয়েছিলেন। ১৯৬৭ ও ১৯৭১ সালে পাকিস্তানের সদস্যরূপে ইংল্যান্ড গমন করেন। ১৯৬৭ সালে ইংল্যান্ড সফরে দলের অন্যতম দ্রুতগতিসম্পন্ন বোলার হিসেবে পরিচিতি পেয়েছিলেন। কিন্তু, প্রথম টেস্টে মাংসপেশীতে টান পড়ে তার ও খেলায় ব্যাঘাত সৃষ্টি ঘটে। এছাড়াও, নিচেরসারিতে বেশ দর্শনীয় ব্যাটিং করতে পারতেন। মারকুটে ব্যাটিং করে টেস্টে একটি অর্ধ-শতরানের ইনিংস খেলেছিলেন। ১৯৭১ সালে ইংল্যান্ডের বিপক্ষে তৃতীয় টেস্টে ব্যক্তিগত সেরা বোলিং পরিসংখ্যান ১৪.৩-৯-১১-৪ গড়েন। ১৯৭২-৭৩ মৌসুমে নিউজিল্যান্ডে সিরিজের তৃতীয় টেস্টে ব্যক্তিগত সর্বোচ্চ অপরাজিত ৫৩ রান সংগ্রহ করেন।
১৯৭২-৭৩ মৌসুমে অস্ট্রেলিয়া ও নিউজিল্যান্ড গমনের পর ১৯৭৬-৭৭ মৌসুমে ওয়েস্ট ইন্ডিজ ও অস্ট্রেলিয়া সফর করেছিলেন। তন্মধ্যে, ১৯৭২-৭৩ মৌসুমের অস্ট্রেলিয়া সফরেই সর্বাধিক সফলতম সিরিজ খেলেন। তিন টেস্টে অংশ নিয়ে ২৮.৪৫ গড়ে ১১ উইকেট দখল করেন।
সোহাগপুর
সোহাগপুর (Sohagpur) ভারতের মধ্য প্রদেশ রাজ্যের হোশঙ্গাবাদ জেলার একটি নগর পঞ্চায়েত-শাসিত শহর।
সেলিম আলতাফ
অবসর
এরপর প্রশাসনের দিকে ঝুঁকে পড়েন তিনি। ২০০৪ থেকে ২০০৬ সাল পর্যন্ত পাকিস্তান ক্রিকেট বোর্ডের (পিসিবি) ক্রিকেট অপারেশন্স বিভাগের পরিচালক হিসেবে দায়িত্ব পালনের পর ২০০৬ থেকে ২০০৮ সাল পর্যন্ত স্পেশাল প্রজেক্টসের পরিচালক ছিলেন। তবে, ১২ জুন, ২০০৮ তারিখে পিসিবি চেয়ারম্যান নাসিম আশরাফের পাকিস্তানের দলীয় ব্যবস্থাপক তালাত আলী’র কাছে প্রেরিত ই-মেইল গণমাধ্যমে ফাঁস করার বিষয়ে অভিযুক্ত হন ও তাকে বরখাস্ত করা হয়। ঐ ই-মেইলে বাংলাদেশে অনুষ্ঠিত খেলায় ভারতের বিপক্ষে দলের ১৪০ রানের পরাজয়ের বিষয়ে ব্যাখ্যা প্রদানের কথা উল্লেখ ছিল। আলতাফের ফোনে স্পর্শকাতর বিষয়ে গণমাধ্যমের সাথে যোগাযোগে ট্যাপ করা হয়।
দক্ষিণ আমেরিকার সার্বভৌম রাষ্ট্র এবং নির্ভরশীল অঞ্চলসমূহের তালিকা
দক্ষিণ আমেরিকায় আন্তর্জাতিকভাবে স্বীকৃত ১২ টি স্বাধীন রাষ্ট্র রয়েছে। এছাড়াও ৩টি রাষ্ট্রের সীমিত বা অস্বীকৃতি রয়েছে।
সোহাগপুর
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩২৩ মিটার (১০৫৯ ফুট)।
দক্ষিণ আমেরিকার সার্বভৌম রাষ্ট্র এবং নির্ভরশীল অঞ্চলসমূহের তালিকা
সার্বভৌম রাষ্ট্রসমূহ
সাধারণ অর্থে, সার্বভৌম রাষ্ট্র বলতে এমন একটি রাজনৈতিক সংগঠনকে বোঝায়, যাদের একটি নির্দিষ্ট ভূখণ্ডের জনসমষ্টির উপর জাতীয় স্বার্থে সিদ্ধান্ত গঠন ও প্রয়োগের ক্ষমতা আছে। মন্টিভিডিও কনভেনশন অনুযায়ী, একটি রাষ্ট্রের স্থায়ী জনসমষ্টি, নির্ধারিত ভূখণ্ড, সরকার ব্যবস্থা ও অন্য রাষ্ট্রসমূহের সংগে সর্ম্পক স্থাপনের ক্ষমতা অবশ্যই থাকতে হবে।
সোহাগপুর
জনসংখ্যার উপাত্ত
ভারতের ২০০১ সালের আদমশুমারি অনুসারে সোহাগপুর শহরের জনসংখ্যা হল ২২,৩২৯ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে সোহাগপুর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
দুশান্‌বে
right|thumb|220px|দুশান্‌বের জাদুঘর দুশান্‌বে বা দোশাম্বে (Душанбе, ; ; Душанбе) তাজিকিস্তানের রাজধানী ও প্রধান শহর। এর জনসংখ্যা ২০০০ সালের হিসাবে ৫৬২,০০০ জন। এর নামটি এসেছে ফার্সি ভাষায় সোমবারের প্রতিশব্দ হতে (দো = দুই, শাম্বে = দিন, অর্থাৎ সপ্তাহের ২য় দিন তথা সোমবার)। এর তাৎপর্য হল, এখানে প্রাচীনকালে সোমবারে বাজার বসতো। দুশান্‌বের অবস্থান হল ৩৮°৩৩' উত্তর, ৬৮°৪৮' পূর্ব। শহরটি সোভিয়েত আমলে স্তালিনাবাদ নামে পরিচিত ছিল। শহরটি হিসর উপত্যকাতে অবস্থিত। এটি একটি ভারী শিল্প ও পরিবহন কেন্দ্র। এখানে টেক্সটাইল, ইলেকট্রনিক সরঞ্জাম, মেশিনারি, চামড়া প্রক্রিয়াকরণ এবং খাদ্য প্রক্রিয়াকরণের কারখানা আছে। এখানে ১৯৪৮ সালে প্রতিষ্ঠিত তাজিক সরকারী বিশ্ববিদ্যালয় এবং তাজিক বিজ্ঞান অ্যাকাডেমিও অবস্থিত।
দুশান্‌বে একটি সুপ্রাচীন লোকালয়। ১৯২৯ সাল পর্যন্ত এটি মূলত একটি গ্রাম ছিল। ঐ বছর এটিকে নব্য-প্রতিষ্ঠিত তাজিক সোভিয়েত সাম্যবাদী প্রজাতন্ত্রের রাজধানী বানানো হয় এবং এর নাম দেওয়া হয় স্তালিনাবাদ। একই বছরে প্রধান রেলসড়কের সাথে শহরটিকে সংযুক্ত করা হয়। এরপর শহরটির দ্রুত প্রবৃদ্ধি ঘটে। ১৯৬১ সালের এর নাম বদলে দুশান্‌বে রাখা হয় এবং ১৯৯১ সালে সোভিয়েত ইউনিয়নের পতনের পর শহরটি স্বাধীন তাজিকিস্তানের রাজধানীতে পরিণত হয়। ১৯৯২ সালে ইসলামী গণতন্ত্রী এবং ক্ষমতাসীন সাম্যবাদপন্থী দলের মধ্যকার সংঘর্ষে দুশান্‌বে উত্তপ্ত হয়ে ওঠে। ঐ বছর ইসলামপন্থী শক্তি কিছু সময়ের জন্য শহরটি নিয়ন্ত্রণে নিলেও বছর ঘোরার আগেই তাদের উৎখাত করা হয়।
নন্দীকিশোর প্যাটেল
নন্দীকিশোর প্যাটেল বা নন্দ কিশোর (નંદિકિશોર પટેલ; জন্ম: ২১ জানুয়ারী ১৯৮২; কচ্ছ, গুজরাত, ভারত) একজন ভারতীয় বংশোদ্ভূত উগান্ডান ক্রিকেটার। তিনি ডানহাতি ব্যাটসম্যান এবং ডান হাতের মাঝারি ফাস্ট বোলার, তিনি ২০০৫ সালে আয়ারল্যান্ডে আইসিসি ট্রফিতে উগান্ডার হয়ে ছয়টি ম্যাচ খেলেছিলেন এবং আইসিসি আন্তঃমহাদেশীয় কাপে তাদের হয়ে চারটি প্রথম শ্রেণির হয়েছিলেন।
বিনারীকরন
উন্নয়নশীল জীববিজ্ঞান এবং প্রানীবিজ্ঞানে বিনারীকরন (defeminization) বিষয়টি হলো লিঙ্গ ভিন্নতা করণের এমন একটি বিষয়, যেখানে সম্ভাব্য নারীর গঠন, ক্রিয়াকলাপ অথবা স্বভাব পুরুষের বৈশিষ্ট্য ও স্বভাব দ্বারা প্রতিস্থাপিত হয়। অর্থাৎ, ভ্রুণীয় পর্যায়ে ভ্রুণের বিকাশ লাভের সময়, নারীর স্বভাব অপসারণই হলো বিনারীকরণ।
মানুষের লিঙ্গ বিজ্ঞান সংক্রান্ত আলোচনায় সবচেয়ে বহুল প্রচলিত উদাহরণটি হলো এন্টি মুলেরিয়ান হরমোনের ব্যুৎপন্নের কারণে ভ্রূণের তৃতীয় এবং চতুর্থ মাসে মুলরেয়ান ডাক্টের ক্রমবিকাশ বন্ধ হয়ে যায়। যদিও এর বিষয়টি মানুষের বিকাশের সংক্রান্ত আলোচনায় ব্যবহার করা হয় না।
মানুষ ব্যতীত অনেক স্তন্যপায়ী প্রাণীতে প্রাপ্ত বিভিন্ন উদাহরণ এর সাপেক্ষে দেখা গিয়েছে যে, শুক্রাশয় দ্বারা নির্গত হরমোন সরাসরী মস্তিষ্কে ক্রিয়া করে নারী বৈশিষ্ট্য বিকাশে অন্তরক সৃষ্টি করে। এই বৈশিষ্ট্য বলতে নারীর যৌন আচরণকে বিশেষভাবে বুঝানো হয়।
১৯২৫ ফার ইস্টার্ন গেমস
ক্রীড়াসমূহ
== পদক ==
অ্যাডাল্টকন
অ্যাডাল্টকন আমেরিকা যুক্তরাষ্ট্রের একটি পর্নোগ্রাফিক চলচ্চিত্র বাণিজ্য মেলা। প্রতি বছরে এই মেলা তিনবার হয়ে থাকে, সাধারণত লস এঞ্জেলেস, ক্যালিফোর্নিয়ার লস অ্যাঞ্জেলেস কনভেনশন সেন্টারে দুইটি এবং লাস ভেগাস ভ্যালি, নেভাদায় একটি সম্মেলন হয়ে থাকে। ইভেন্টটি ২০০১ সালে প্রতিষ্ঠিত হয়েছিল।
অ্যাডাল্টকন ২০০৭ এ অ্যাডাল্টকন পুরস্কার অনুষ্ঠানের আয়োজন করেছিল। যদিও তারা ২০০৮ সালে এর পরবর্তী অনুষ্ঠানের ঘোষণা দিয়েছিল, সেটি কার্যকর হয় নি।
জুলাই ২০১১ এ, অ্যাডল্টকন লস অ্যাঞ্জেলেসে তাদের দুটি শো বাতিল করে দিয়েছিল কারণ লস অ্যাঞ্জেলেস কনভেনশন সেন্টার বছরের একই সময়ে প্রায় দুটি প্রতিযোগিতামূলক পর্নোগ্রাফি সম্মেলন করে।
রডনি রবার্ট পোর্টার
রডনি রবার্ট পোর্টার (৮ অক্টোবর ১৯১৭ – ৬ সেপ্টেম্বর ১৯৮৫) একজন ইংরেজ প্রাণরসায়নবিদ। তিনি ১৯৭২ সালে চিকিৎসাবিজ্ঞানে নোবেল পুরস্কার লাভ করেন।
জীবনী
পোর্টার ১৯৩৯ সালে লিভারপুল বিশ্ববিদ্যালয় থেকে প্রাণরসায়নে ব্যাচেলর অব সায়েন্স ডিগ্রি লাভ করেন। তিনি কেমব্রিজ বিশ্ববিদ্যালয় থেকে ১৯৪৮ সালে ফ্রেডরিক স্যাঙ্গার এর অধীনে পিএইচডি ডিগ্রি লাভ করেন। তিনি ১৯৬৭ সালে অক্সফোর্ড বিশ্ববিদ্যালয় এর প্রাণরসায়নের অধ্যাপক নিযুক্ত হন।
তাহির হুসাইন
মোহাম্মদ তাহির হুসাইন খান অথবা তাহির হুসাইন (১৯ সেপ্টেম্বর ১৯৩৮ – ২ ফেব্রুয়ারি ২০১০) একজন ভারতীয় চলচ্চিত্র প্রযোজক ও পরিচালক ছিলেন, যিনি হিন্দি চলচ্চিত্রে তার কাজের জন্য সুপরিচিত।
বৃহত্তর চীন
বৃহত্তর চীন (চীনা ভাষায় 大中华 তা চুংহুয়া) একটি ধারণামূলক ভৌগোলিক অঞ্চল যা হান চীনা জাতিদের সাংস্কৃতিক আধিপত্যের ইঙ্গিত বহন করে।   বৃহত্তর চীন বলতে পূর্ব এশিয়াতে চীনের মূল ভূখণ্ড, হংকং, মাকাউ ও তাইওয়ানকে নিয়ে গঠিত অঞ্চলটিকে বোঝায়, যে স্থানগুলির সিংহভাগ লোক সাংস্কৃতিকভাবে ও নৃগোষ্ঠীগতভাবে হান চীনা।  কিছু কিছু বিশ্লেষক এমন কিছু স্থানও এর মধ্যে অন্তর্ভুক্ত করেন, যেখানে নৃগোষ্ঠীগতভাবে চীনারা জনগণের সংখ্যাগরিষ্ঠ অংশ গঠন করেছে, যেমন সিঙ্গাপুর। আরও সাধারণ অর্থে বৃহত্তর চীন বলতে আঞ্চলিক চীনা সম্প্রদায়গুলির মধ্যকার সংযোগগুলিকে ধারণকারী হিসেবে বর্ণনা করা হতে পারে।
তাহির হুসাইন
ব্যক্তিগত জীবন
তাহির হুসাইন জীনাত হুসাইন এর সাথে বিবাহ বন্ধনে আবদ্ধ হয়েছিলেন এবং তিনি প্রখ্যাত অভিনেতা আমির খান ও ফয়সাল খান এর পিতা হন। সুপারহিট চলচ্চিত্র প্রযোজক, পরিচালক ও কাহিনীকার নাসির হোসেন তাহির হোসেনের বড় ভাই হন এবং তিনি বিভিন্ন বিষয়ে তার অন্যতম পরামর্শক ছিলেন। আমির খান, কেয়ামত সে কেয়ামত তক চলচ্চিত্রের মাধ্যমে বলিউডে আত্মপ্রকাশ করেন, চলচ্চিত্রটি তার চাচা নাসির হুসাইন প্রযোজনা করেছিলেন এবং তার ভাতিজা মনসুর খান পরিচালনা করেছিলেন।
বৃহত্তর চীন
ব্যবহার
বহুজাতিক ব্যবসা প্রতিষ্ঠানগুলি প্রায়শই তাদের আঞ্চলিক ব্যবসায়িক সদর দপ্তরগুলির নামে বৃহত্তর চীন কথাটি ব্যবহার করে থাকে। যেমন প্রোক্টার অ্যান্ড গ্যাম্বল কুয়াংচৌ শহরে অবস্থিত তাদের আঞ্চলিক কার্যালয়টির নামে বৃহত্তর চীন কথাটি ব্যবহার করে, কেননা সেটি হংকং ও তাইপেইতেও কর্মকাণ্ড পরিচালনা করে। অ্যাপল কোম্পানি সাংহাই শহরে তাদের সদর দপ্তরের নামে একই পদবন্ধ ব্যবহার করে।
তাহির হুসাইন
ব্যক্তিগত জীবন
তাহির হোসেন তার ছেলে আমির খানকে নিয়ে ১৯৯০ সালে তার প্রথম চলচ্চিত্র তুম মেরে হোতে প্রথমবারের মত পরিচালক হিসেবে কাজ করেছিলেন।
মাওলানা আবুল কালাম আজাদ তাহির হোসেনের আত্মীয় হন। ২০১০ সালের ২ ফেব্রুয়ারি তারিখে তিনি মারাত্মক হার্ট অ্যাটাকের ফলে মৃত্যুবরণ করেন।
বৃহত্তর চীন
ব্যবহার
বিভিন্ন গবেষণা প্রতিষ্ঠান ও বিশ্ববিদ্যালয় যেমন মার্কিন যুক্তরাষ্ট্রের কলাম্বিয়া বিশ্ববিদ্যালয় আঞ্চলিক গবেষণায় এই পরিভাষাটি ব্যবহার করে।
তাইওয়ানের রাজনৈতিক মর্যাদা বিষয়ে সংবেদনশীল প্রতিক্রিয়া এড়াতে এই পরিভাষাটি প্রায়শই ব্যবহার করা হয়ে থাকে।
<!--
ইতিহাস
In the 1930s George Cressey used it to refer to the entire Chinese Empire, as opposed to China proper. Usage by the United States on government maps in the 1940s as a political term included territories claimed by the Republic of China that were part of the previous Qing Empire, or geographically to refer to topographical features associated with China that may or may not have lain entirely within Chinese political borders.
The concept began to appear again in Chinese-language sources in the late 1970s, referring to the growing commercial ties between the mainland and Hong Kong, with the possibility of extending these to Taiwan, with perhaps the first such reference being in a Taiwanese journal Changqiao in 1979.
The English term subsequently re-emerged in the 1980s to refer to the growing economic ties between the regions as well as the possibility of political unification. It is not an institutionalized entity such as the EU, ASEAN, or AU. The concept is a generalization to group several markets seen to be closely linked economically and does not imply sovereignty.
সর্বকামিতা
সর্বকামিতা (Pansexuality), হল যেকোন দৈহিক যৌনতা বা লিঙ্গ পরিচয়-বিশিষ্ট মানুষের প্রতি এক প্রকার যৌন আকর্ষণ, রোমান্টিক ভালোবাসা বা অবেগীয় আকর্ষণ। সর্বকামী ব্যক্তিগণ নিজেদের লিঙ্গ-অন্ধ হিসেবে নির্দেশ করে থাকেন, যার দ্বারা বোঝানো হয় যে,তারা অন্যদের প্রতি যৌন আকর্ষিত হবে কিনা তা নির্ধারণে লিঙ্গ এবং জৈবিক যৌনতা গুরুত্বহীন বা অপ্রাসঙ্গিক।
ভূস্থির কক্ষপথ
ভূস্থির কক্ষপথ (geostationary orbit) বা ভূস্থির ক্রান্তিয় কক্ষপথ বা জিইও পৃথিবীর ক্রান্তিয় অঞ্চলের ৩৫,৭৮৬ কিলোমিটার ওপরে পৃথিবীকে কেন্দ্র করে একটি ঘুর্ণায়মান গোলাকৃতি কক্ষপথ। এই কক্ষপথে কোন বস্তুর ঘূর্নন গতি পৃথিবীর আহ্নিক গতির সমান অর্থাৎ পৃথিবী যে সময়ে একবার নিজ অক্ষে আবর্তন করে ঠিক একই সময়ে কৃত্রিম উপগ্রহটি পৃথিবীকে একবার আবর্তন করে। ভূস্থির কক্ষপথে অবস্থিত কৃত্রিম উপগ্রহগুলিকে পৃথিবী থেকে পর্যবেক্ষণ করা হলে তা একই জায়গায় অবস্থান করে বলে মনে হয়। আবহাওয়া ও যোগাযোগ উপগ্রহগুলো সাধারণত ভূস্থির কক্ষপথে স্থাপন করা হয়।
ভূস্থির উপগ্রহগুলো যেহেতু পৃথিবীর একটি নির্দিষ্ট স্থানের উপর স্থির থাকে তাই এর সংকেত গ্রহণ করার অ্যান্টেনাগুলোকে সংকেত গ্রহণের জন্য তাদের অবস্থার পরিবর্তন করতে হয় না। অ্যান্টেনাগুলো আকাশের একটি নির্দিষ্ট দিকে তাক করে স্থায়ী ভাবে বসিয়ে দেওয়া যায়। ভূস্থির কক্ষপথ ভূসমলয় কক্ষপথের একটি প্রকরণ। ১৯২৮ ভূসমলয় কক্ষপথের সর্বপ্রথম ধারণা দেন হারমান নোরডুং। তবে তিনি ব্যপকভাবে এই ধারনাটি ব্যাখ্যা দেন নি। পরবর্তিতে বিখ্যাত ব্রিটিশ বিজ্ঞান কল্পকাহিনী লেখক আর্থার সি ক্লার্ক এই ধারনাটির উপর সামগ্রিক আলোকপাত করেন। ১৯৪৫ সালে তিনি এই বিষয়ে একটি লেখা প্রকাশ করেন যার নাম ছিল "এক্সট্রা টেরিস্ট্রিয়াল রিলে" । এই প্রকাশনাতে তিনি কৃত্রিম উপগ্রহের মাধ্যমে সারা বিশ্বে যুগপৎ ভাবে বেতার সম্প্রচার করার একটি ধারণা প্রদান করেন। এজন্য এই কক্ষপথকে "ক্লার্ক অরবিট" ও বলা হয়।
আব্দুল জলিল (কাবাডি)
আব্দুল জলিল বাংলাদেশী কাবাডি খেলোয়াড় ও প্রশিক্ষক। তিনি বর্তমানে বাংলাদেশ জাতীয় কাবাডি মহিলা দলের কোচ হিসেবে দায়িত্ব পালন করেছেন। তিনি ১৯৯৫ মাদ্রাজ সাফ গেমসে বাংলাদেশ কাবাডি দলের হয়ে একই সঙ্গে অধিনায়ক ও কোচ হিসেবে দায়িত্ব পালন করেন। কোচিং ক্যারিয়ারের সাফল্যে বাংলাদেশের ক্রীড়াঙ্গনের সর্বোচ্চ সংস্থা জাতীয় ক্রীড়া পরিষদ জলিলকে কোচ হিসেবে নিয়োগ দেয়।
ব্যক্তিগত ও খেলোয়াড়ী জীবন
আব্দুল জলিলের পিতা খলিল উদ্দিন মিয়া বাংলাদেশ কাবাডি দলের প্রাক্তন খেলোয়াড় ছিলেন। জলিল পরিবারের বড় সন্তান হিসেবে ষষ্ঠ শ্রেণিতে পড়ার সময় বাবার অনুপ্রেরণায় ১৯৮৮ সালে বাংলাদেশ জাতীয় কাবাডি দলে সুযোগ পান।  ১৯৯৫ সালে মাদ্রাজ সাফ গেমসে পান দলের অধিনায়কত্ব পান এবং ওই আসরেই তিনি জাতীয় দল থেকে বিদায় নেন এবং দলের হলে দলকে রৌপ্য এনে দেন।  এরপর দেশের পুরুষ ও নারী কাবাডি দলের কোচিংয়ের দায়িত্ব পান । ২০১৯ পর্যন্ত বাংলাদেশের বেশির ভাগ কাবাডি খেলোয়াড় তার হাতে গড়। সর্বশেষ ২০১৬ দক্ষিণ এশীয় গেমসে নারী কাবাডি দলের কোচ ছিলেন আবদুল জলিল। ওই ওই গেমসে নারী কাবাড়ি দল রৌপ্য জয় করেন। এছাড়াও কোচ হিসেবে ২০০২ সালে বুসান এশিয়াডে রুপা, একই সালে দোহা এশিয়াড থেকে ব্রোঞ্জ, ২০০৭ সালে বিশ্বকাপ কাবাডিতে বাংলাদেশ ব্রোঞ্জপদক পায় তার কোচিং সাফললে। একই বছর ম্যাকাওতে অনুষ্ঠিত ইনডোর এশিয়ান গেমসেও ব্রোঞ্জ জেতান জলিল। ২০১০ সালে ঢাকা সাউথ এশিয়ান গেমসেও তার হাত ধরেই ব্রোঞ্জপদক জেতে বাংলাদেশ পুরুষ কাবাডি দল। কোচিং ক্যারিয়ারের সাফল্যে জলিলকে কোচ হিসেবে নিয়োগ দেয় দেশের ক্রীড়াঙ্গনের সর্বোচ্চ সংস্থা জাতীয় ক্রীড়া পরিষদ।
রয়্যাল রাম্বল (২০২১)
রয়্যাল রাম্বল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০২১ সালের ৩১শে জানুয়ারি তারিখে মার্কিন যুক্তরাষ্ট্রের ফ্লোরিডার সেন্ট পিটার্সবার্গের ট্রপিকানা ফিল্ডে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি রয়্যাল রাম্বল কালানুক্রমিকের অধীনে প্রচারিত চৌত্রিশতম অনুষ্ঠান ছিল। রয়্যাল রাম্বল ম্যাচের প্রবর্তক প্যাট প্যাটারসনের মৃত্যুর পর এটিই ছিল প্রথম রয়্যাল রাম্বল অনুষ্ঠান।
প্রাক-প্রদর্শনে একটিসহ মূল অনুষ্ঠান মিলিয়ে মোট ৬টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে এজ দ্বিতীয়বারের মতো পুরুষদের রয়্যাল রাম্বল ম্যাচ জয়লাভ করেছিল, তিনি সর্বশেষ ২০১০ সালে এটি জয়লাভ করেছিলেন। এর ফলে তিনি অষ্টম কুস্তিগির হিসেবে দুইবার এই ম্যাচ জয়লাভ করেছিলেন, একই তৃতীয় কুস্তিগীর এক নম্বরে প্রবেশ করে জয়লাভ করেছিলেন; তার পূর্বে ১৯৯৫ সালে শন মাইকেলস এবং ২০০৪ সালে ক্রিস বেনোয়া এক নম্বরে প্রবেশ করে এই ম্যাচ জয়লাভ করেছিল। অন্যদিকে বিয়াঙ্কা বেলেয়ার প্রথমবারের মতো নারীদের রয়্যাল রাম্বল ম্যাচ জয়লাভ করেছিল। অন্যান্য শীর্ষস্থানীয় ম্যাচে, রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত লাস্ট ম্যান স্ট্যান্ডিং ম্যাচে কেভিন ওয়েন্সকে, ড্রু ম্যাকইন্টায়ার ডাব্লিউডাব্লিউই চ্যাম্পিয়নশিপ ম্যাচে গোল্ডবার্গকে এবং সাশা ব্যাংকস ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে কারমেলাকে সাবমিশনের মাধ্যমে হারিয়েছে।
নারীদের রয়্যাল রাম্বল
ব্র্যান্ড
পুরুষদের রয়্যাল রাম্বল
ব্র্যান্ড
বাংলাদেশ ডেপুটি হাইকমিশন, করাচি
করাচিতে বাংলাদেশের ডেপুটি হাইকমিশন হল পাকিস্তানে বাংলাদেশের একটি কূটনৈতিক মিশন। এটি করাচির ডিফেন্স হাউজিং অথরিটির ষষ্ঠ ফেজ এ অবস্থিত। বর্তমানে মনোনীত ডেপুটি হাইকমিশনার হলেন এস এম মাহবুবুল আলম, যিনি ২০২১ সালে নিযুক্ত হন। ডেপুটি হাইকমিশন ইসলামাবাদে বাংলাদেশের হাইকমিশনে রিপোর্ট করে।
ইতিহাস
১৯৭১ সালে বাংলাদেশ (পূর্ব পাকিস্তান) পাকিস্তান থেকে বিচ্ছিন্ন হওয়ার পর, ১৯৭৪ সালের ফেব্রুয়ারি পর্যন্ত দুই দেশের মধ্যে কূটনৈতিক সম্পর্ক প্রতিষ্ঠিত হয়নি, যখন পাকিস্তান বাংলাদেশকে স্বীকৃতি দেয়। ২৪ জুলাই ১৯৭৬-এ, বাংলাদেশী সরকার করাচিতে একটি বাণিজ্য কমিশন অফিস উদ্বোধন করে, এইভাবে শহরে তার কূটনৈতিক উপস্থিতি প্রতিষ্ঠা করে। এটি সেই বছরের শুরুতে ইসলামাবাদে বাংলাদেশী দূতাবাস খোলার ঘনিষ্ঠভাবে অনুসরণ করেছিল। ১৯৮৫ সালে, বাণিজ্য অফিসটিকে একটি পূর্ণাঙ্গ কনস্যুলেট-জেনারেল হিসাবে রূপান্তরিত করা হয়েছিল। ১৯৮৯ সালে, কনস্যুলেট-জেনারেল একটি ডেপুটি হাইকমিশনে পরিণত হন যখন পাকিস্তান একটি সদস্য রাষ্ট্র হিসাবে কমনওয়েলথে পুনরায় যোগদান করে এবং তখন থেকেই কাজ চালিয়ে যাচ্ছে।
২০১২ সালের এপ্রিলে, করাচিতে বাংলাদেশি ডেপুটি হাইকমিশনার দাবি করেছিলেন যে তার মিশন "ইমেল, বার্তা এবং চিঠির মাধ্যমে হুমকি পেয়েছিলেন" বাংলাদেশী ক্রিকেট দলের সম্ভাব্য পাকিস্তান সফরের বিরুদ্ধে সতর্কবাণী, যার ফলস্বরূপ সফরটি ডাকতে হয়েছিল। বন্ধ ডেপুটি হাইকমিশনার সফর এগিয়ে না যাওয়ায় তার হতাশা প্রকাশ করেন, যা স্পষ্টতই পাকিস্তান ক্রিকেট বোর্ড এবং বাংলাদেশ ক্রিকেট বোর্ডের মধ্যে সম্পর্ককে তিক্ত করে তোলে।
২০১৪ সালের অক্টোবরে, আবদুল কাদের মোল্লার ২০১৩ সালের ফাঁসি থেকে শুরু করে ১৯৭১ সালের যুদ্ধে তাদের অভিযুক্ত ভূমিকার জন্য বাংলাদেশ বেশ কয়েকজন রাজনৈতিক বিরোধী নেতার বিরুদ্ধে মৃত্যুদণ্ড দেওয়ার পরে, ইসলামাবাদের হাইকমিশন সহ ডেপুটি হাইকমিশন নিরাপত্তা হুমকির শিকার হয়।. পাকিস্তান এই মৃত্যুদণ্ডের নিন্দা করেছিল। পাকিস্তানি কর্তৃপক্ষ বাংলাদেশি মিশনগুলোর নিরাপত্তা বাড়ানোর ব্যবস্থা করেছে।
মার্চ ২০১৭ এ, বার্লিনে বাংলাদেশী দূতাবাসের একটি ব্যাংক অ্যাকাউন্ট থেকে প্রায় €33,000 জালিয়াতি করে হ্যাক করা হয়েছে বলে জানা গেছে। চুরি করা পরিমাণ অর্থের অংশ ছিল যা করাচি মিশনের জন্য একটি জার্মান মার্সিডিজ-বেঞ্জ কেনার জন্য করাচির বাংলাদেশী ডেপুটি হাই কমিশন ২০১৬ সালের শেষের দিকে বার্লিনে স্থানান্তর করেছিল। বাংলাদেশী সূত্র অনুসারে, করাচিতে ডেপুটি হাইকমিশনারের ব্যক্তিগত ইমেল অ্যাকাউন্টটি হ্যাকারদের দ্বারা আপস করা হয়েছিল এবং ব্যবহার করা হয়েছিল, যারা বার্লিন মিশনকে এই তহবিলগুলি মার্সিডিজ-বেঞ্জের নয় এমন একটি ব্যাঙ্ক অ্যাকাউন্টে জমা দেওয়ার জন্য প্রতারিত করেছিল। বাংলাদেশ ব্যাংককে কেন্দ্রীয় সরকার চুরির টাকা উদ্ধারের নির্দেশ দিয়েছে।
ডেপুটি হাইকমিশনারগণ
নিম্নলিখিতটি বাংলাদেশী ডেপুটি হাইকমিশনারদের একটি অসম্পূর্ণ তালিকা, কালানুক্রমিক ক্রমে উপস্থাপিত। এস এম মাহবুবুল আলম বর্তমানে করাচিতে নিযুক্ত ডেপুটি হাইকমিশনার।
অপারেশন
বাংলাদেশী ডেপুটি হাই কমিশন সিন্ধু এবং বেলুচিস্তান প্রদেশে তার এখতিয়ার প্রয়োগ করে। এটি এই অঞ্চলগুলিতে বাংলাদেশের সাথে সম্পর্কিত ভিসা, কনস্যুলার, বাণিজ্য, বিনিয়োগ এবং বাণিজ্য-সম্পর্কিত পরিষেবা সরবরাহ করে। এটি দুই দেশের মধ্যে অর্থনৈতিক, সাংস্কৃতিক ও রাজনৈতিক সম্পর্ককেও উন্নীত করে।    ডেপুটি হাইকমিশনের কাজের সময় সপ্তাহের দিনগুলিতে সকাল ৯ টা থেকে বিকাল ৫ টা পর্যন্ত (পিএসটি)।  মিশনের নেতৃত্ব দেন একজন ডেপুটি হাইকমিশনার এবং একজন অধস্তন কর্মকর্তা, যিনি দ্বিতীয় সচিব নামে পরিচিত।